paragraph_text: Električna struja u primarnoj cink-zrak bateriji formira se iz reakcije cinka i kisika iz zraka (služi kao katoda<ref>FER Spremnici energije - 04 baterije, str. 7 (pristupljeno 23. studenoga 2019.)). Elektrode u bateriji su cinčane, a elektrolit je tekuć i alkalan. Kisik do elektroda dolazi kroz male otvore na kućištu baterije. Zbog toga se električna energija proizvodi čim se raspakira baterija i istovremeno se prazni bez obzira na to je li korisnik koristi bateriju ili ne. Zbog toga na tržište dolazi hermetično zapakirana i specifična je izgleda. Upotrebljivost ove baterije je nešto više od dva tjedna, a može ju se koristiti samo jednom. Po prestanku proizvodnje napona baterija više nije uporabljiva.